Χριστόφορος Κόσμας

Ονομάζομαι Χριστόφορος Κοσμάς και γεννήθηκα το 1986. Είμαι κάτοικος Αθήνας και το 2008 αποφοίτησα από την ΑΣΠΑΙΤΕ στον τομέα του Εκπαιδευτικού Ηλεκτρολογίας και το 2011 ως Ηλεκτρολόγος Μηχανικός Τ.Ε.

 Μετά το πέρας των σπουδών μου και σε εφαρμογή των γνώσεών μου από αυτές, ασχολήθηκα με μελές φωτισμού με χρήση του προγράμματος Relux  και έγινα  μέλος και Πιστοποιημένος συνεργάτης της ΚΝΧ Α ssociation που ασχολείται με την τεχνική ηλεκτρικών εγκαταστάσεων έξυπνων σπιτιών. Επιπλέον, στην προσπάθειά μου να εξελίξω και να επεκτείνω τις γνώσεις μου, παρακολούθησα δύο Σεμινάρια και πιο συγκεκριμένα το «Σεμινάριο Γειώσεων και Αντικεραυνικής Προστασίας» στην ΕΛΕΜΚΟ καθώς και «Μεθοδολογία Εγκατάστασης Φωτοβολταϊκού Σταθμού».

 Επειδή η μεγάλη μου αγάπη είναι η διδασκαλία, για το λόγο αυτό  παρακολουθώ το Εξ' Αποστάσεως Μεταπτυχιακό Πρόγραμμα στις Επιστήμες της Αγωγής στο Πανεπιστήμιο της Λευκωσίας, καθώς πιστεύω ότι με τις γνώσεις και την εξειδίκευση που θα μου προσφέρει, θα αποτελέσει σημαντικό αρωγό στην προσπάθειά μου να γίνομαι συνεχώς καλύτερος εκπαιδευτικός. Τέλος, ταυτόχρονα με τις σπουδές μου  εργάζομαι ως ωρομίσθιος καθηγητής στη δευτεροβάθμια  και μεταδευτεροβάθμια   Τεχνική και Επαγγελματική Εκπαίδευση, ενώ την περασμένη χρονιά εργαζόμουν στη σχολή ΕΠΑΣ ΟΑΕΔ της Χαλκίδας.









